钦定古今图书集成/明伦汇编/氏族典/第211卷 > 《廖用贤尚友录》 > 毛玉
## 钦定古今图书集成/明伦汇编/氏族典/第211卷 > 《廖用贤尚友录》 > 毛玉

按《明外史毛玉传》：“玉字国珍，更字用成，云南右卫军
家子也。其先良乡人。弘治十八年进士。正德五年，由
行人擢南京吏科给事中，以外艰去，起南京兵科，又
以继母艰去，服阕，除吏科。世宗即位，御史曹嘉素轻
险，仿宋范仲淹《百官图》，分廷臣四等，加以品题。玉言
嘉背违成法，变乱国是，乞斥之。帝从其言，贬嘉于外”
御史许宗鲁为嘉讼，请斥玉。玉上疏求去，帝慰留之。
时宸濠戚属连逮者数百人，玉奉命往讯，多所全活。
再迁左给事中。寻伏阙争《大礼》，下狱受杖。竟卒。后赠
光禄少卿。